== Gavrilo Princips attentat ==
[[Fil:sarajevo princip bruecke.jpg|thumb|left|Latinerbroen&nbsp;– attentatmanden stod på hjørnet ved huset i venstre side af billedet]]
[[Fil:Gavrilo_Princip_captured_in_Sarajevo_1914.jpg|thumb|Efter mordet arresterede politiet enhver de anså for mistænkelig. Billedet viser således ikke Princip.]]
 
I strid med ordren drejede vognkolonnen ud for [[Latinerbroen]], som fører over Miljacka, ind på den oprindeligt planlagte rute. Chaufføren (ifølge Biliński var det Rummerskirch som kørte, Lojka omtales ikke), der opdagede dette i tide, ville netop bakke for at komme tilbage på kajen, da Princip til sine store overraskelse så køretøjet standse foran sig. Han greb chancen, trak sin pistol og skød på få meters afstand to gange mod det langsomtkørende mål. Franz Ferdinand blev ramt i [[pulsåre|halspulsåren]], Sophie von Hohenberg i underlivet. Princip sagde senere, at han slet ikke ville ramme Sophie. Skuddene var rettet mod Franz Ferdinand og Potiorek.
Psykologi Historie Kriminalitet